మహారాజ శ్రీ ప్రకాశం జిల్లా కలెక్టర్ గారి దివ్య సముఖమునకు,

ఘనమైన అమ్మా,

ప్రకాశం జిల్లా ఒంగోలు వాస్తవ్యురాలు బి.సాయి నిఖిల w/o బి.వెంకట సాయి చైతన్య వయస్సు 26 సం" వ్రాసుకున్న విన్నపం. నాకు 2019 న వివాహం జరిగినది , గర్భసంచి సమస్యల వల్ల మాకు సంతానం కలగదు అని వైద్యులు నిర్ణయించినందున , Govt నుండి పిల్లలను దత్తత తీసుకొనదలిచినాము, కానీ వయస్సు సరిపోని కారణముగా CARA లో నమోదు చేసుకొనలేకపోయాము. మేము ఈ ప్రయత్నంలో ఉండగా గుంటూరు నందు ప్రాక్టీస్ చేయుచున్న ఒక RMP మా బంధువును కలిసి , తనకు తెలిసిన ఒక కాలేజీ విద్యార్ధిని గర్భవతి అయ్యి ట్రీట్మెంట్ తీసుకుంటూ డెలివరీ అయినదని, ఆమె తన బిడ్డను ఎవరికైనా ఇచ్చివేయదలుచుకుందని , మీకు సమ్మతమైనచో బిడ్డని తీసుకోని వెళ్లి పెంచుకోవచ్చునని , ఏ సమస్యలు రావని తెలుపగా . మా బంధువు మరియు మా మామ గారు వెళ్లి సదరు RMP తో మాట్లాడి 16 రోజులు వయస్సు గల పాపను తెచ్చి మాకు ఇచ్చినారు. ఆ పాపను మేము సొంత బిడ్డకన్నను ఎక్కువ ప్రేమగా పెంచుకొనుచున్నాము. ఆ పాపను తగు జాగ్రత్తలు తీసుకోని ఆరోగ్యవంతురాలిగా పెంచినాము. దత్తత అంగీకార పత్రం రాయించుకొనుటకు ఎన్ని మార్లు ప్రయత్నించినా సదరు RMP స్పందించలేదు. మా మామ గారు అక్కడకి వెళ్లి నిలదీయగా బిడ్డ తల్లి స్టూడెంట్ అయినందున పరీక్షలు ఉన్నందున పాప బారసాలనాడు వచ్చి కావలసిన పత్రాలు (బర్త్ సర్టిఫికెట్ , దత్తత ఇస్తున్నట్లు పత్రము) ఇస్తుందని నమ్మబలుకగా మేము ఆ కార్యక్రమము పెట్టుకొని వేచిచూసినను ఉపయోగము లేదు . సదరు RMP ని కలవటానికి వెళ్లి ప్రయత్నించగా వెళ్లిన ప్రతిసారి వారి ఆఫీస్ మూసివుండెడిది. ఇదిలా ఉండగా తేదీ 14-07-2025 న మా బంధువు ద్వారా విజయవాడ మహిళా పోలీస్ స్టేషన్ సిబ్బంది వచ్చి పాపను మా మామ గారిని తీసుకువెళ్ళినారు. పిమ్మట పాపను జిల్లా మహిళా శిశు సంక్షేమ శాఖ వారికి చేర్చినారు. ఒక స్త్రీ కి ఎంతో ముఖ్యమైన సంతాన భాగ్యంనకు నోచుకోని నాకు మరో తల్లి ద్వారా దక్కిన భాగ్యానికి ఆరు నెలలు గడవకుండానే దూరమయ్యి ఎంతో మానసిక క్షోభ అనుభవిస్తున్నాను. చట్టబద్ధ కార్యక్రమానికి వయస్సు సరిపోనందున అనర్హురాలిగా, శారీరక సమస్య కారణంగా పిల్లలు లేక, బయటివారిని నమ్మి మోసపోయి పెంచుకొనుటకు తెచ్చునకున్న బిడ్డనూ దూరం చేసుకొని భరించలేని నిస్సహాయ స్థితిలో వున్నాను. మా పాపకు సంబంధించి ఎటువంటి మిస్సింగ్ కేసు, లేదా కిడ్నాపింగ్ కేసు లేనందున . పాప కన్న తల్లి /తండ్రి దొరికే వరకు పాప సంరక్షణ భాద్యత మాకే అప్పగించవలసినదిగా ప్రార్ధించుచున్నాము. పాప దత్తత కు కావాల్సిన ప్రభుత్వ నిభందనలు అన్నిటిని పాటించగలము. ఏ విధంగా సంతాన భాగ్యానికి అవకాశం లేని నాకు మేము పెంచుకుంటున్న పాపను అప్పగించే విధంగా మాకు న్యాయం చేయవలసిందిగా ప్రార్ధించుచున్నాను.

ఇట్లు,

బిడ్డ దూరమైన అభాగ్యురాలు